

**"Канемацу Корпорейшн" фирмасы алдындағы берешектi өтеу туралы**

Қазақстан Республикасы Үкіметінің қаулысы 2001 жылғы 27 қараша N 1526

      "2001 жылға арналған республикалық бюджет туралы" Қазақстан
Республикасының 2000 жылғы 22 желтоқсандағы
 Z000131\_
 Заңына сәйкес
Қазақстан Республикасына берiлген СК-5М1 "Нива" комбайндары үшiн
"Азық-түлiк келiсiм-шарт корпорациясы" жабық акционерлiк қоғамының
"Канемацу Корпорейшн" фирмасы алдындағы берешегiн өтеу мақсатында
Қазақстан Республикасының Үкiметi қаулы етеді:

      1. "Азық-түлiк келiсiм-шарт корпорациясы" жабық акционерлiк қоғамы
(бұдан әрі - Корпорация) "Қазақстан Эксимбанкi" жабық акционерлiк
қоғамымен (бұдан әрі - Банк) (келiсiм бойынша) бiрлесiп, "Канемацу
Корпорейшн" фирмасымен (бұдан әрі - Фирма) Корпорация мен Фирма арасындағы
комбайндарды беруге арналған 1996 жылғы 31 шiлдедегi N 817-К келiсiм-шарт
бойынша 3 787 600 (үш миллион жетi жүз сексен жетi мың алты жүз) АҚШ
доллары сомасында Корпорацияның берешегiн өтеудi жүзеге асыру кезiнде
тараптардың мiндеттемелерiн тоқтату туралы келiсiм (бұдан әрі - Келiсiм)
жасассын.

      2. Қазақстан Республикасының Ауыл шаруашылығы министрлiгi:

      1) көрсетiлген Келiсiмге сәйкес заңнамада белгiленген тәртiппен
"Мемлекеттiк астық ресурстарының қаржылық тұрақтылығын қамтамасыз ету
жөнiндегi кейбiр шаралар туралы" Қазақстан Республикасы Үкiметiнiң 1997
жылғы 29 мамырдағы N 901
 P970901\_
 қаулысына сәйкес "Ауыл шаруашылығын
қаржылық қолдау қоры" жабық акционерлiк қоғамына (бұдан әрi - Қор) алған
комбайндар үшiн Корпорацияға төлеуге Қорға 3 787 600 (үш миллион жетi жүз
сексен жетi мың алты жүз) АҚШ долларына баламалы сомада 2001 жылға

арналған республикалық бюджетте көзделген ақшалай қаражаттың аударылуын
қамтамасыз етсін;
 2) бір ай мерзімде Қазақстан Республикасы Үкіметінің бұрын
қабылданған шешімдерін осы қаулыға сәйкес келтіру туралы ұсыныстар
енгізсін.
 3. Осы қаулы қол қойылған күнінен бастап күшіне енеді.

 Қазақстан Республикасының
 Премьер-Министрі

 Мамандар:
 Багарова Ж.А.,
 Жұманазарова А.Б.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК